OzLabs/hebrew-wiki-articles huggingface dataset:
בהאבה סיני

בהאבה סיני (שם מדעי: Bahaba taipingensis) הוא מין של דג גרם גדול ממשפחת המסריים החי רק באוקיינוס השקט שלחופי סין, הונג קונג ומקאו וגם במים מליחים לשפכי היאנגצה ונהר הפנינה שבסין. מין זה מצוי כיום בסכנת הכחדה חמורה עקב דיג וסכרים בנהרות בהם הוא חי.

דג זה נפוץ לרוב במים מלוחים לחופי סין באזורי שוניות, כרים תת-ימיים וחופי סלעים והוא עולה לשפכי מספר נהרות שם הוא משריץ. 

==תיאור==
זהו דג גדול באורך של מעל 2 מטרים ומשקל 100 ק"ג, אך לרוב נפוץ באורך של 40 ס"מ בלבד. הוא מחפש את מזונו על קרקעית הים וניזון מדגים קטנים יותר ומסרטנים. הדג יכול להתקיים הן במים מלוחים והן בנהרות והצעירים מתחילים את חייהם בנהר.

המין מצוי בסכנה חמורה עקב דיג יתר והאוכלוסיות החלו לצנוח כבר משנות ה-30 של המאה ה-20 בה נמכרו מעל 50 טונות דגים, אף שהכמות ירדה ל-10 טונות בשנות ה-50 וה-60. בדומה לטוטואבה, דג קרוב וגדול מהמשפחה הפרטים הגדולים כבר כמעט שלא נראים יותר בטבע.

כיום המין מוגן בסין שאף הגנה על הנהרות שבו הוא מצוי אך בהונג קונג המין לא מוגן. לדג שלפוחית שחייה המשמשת כתרופה סינית עממית מבוקשת, מה שמגביר את הדיג הלא חוקי.

==קישורים חיצוניים==

==הערות שוליים==

קטגוריה:טקסונים שתוארו בידי אלברט ויליאם הר
קטגוריה:מסריים
קטגוריה:מגה-פאונה של אירואסיה
קטגוריה:סין: דגים
קטגוריה:דגי ים במזרח הרחוק
קטגוריה:בעלי חיים שתוארו ב-1932
בית הסוהר המדינתי

בית הסוהר המדינתי (באנגלית: Union Correctional Institutionn) הוא מוסד כליאה, השוכן במחוז מריון שבפלורידה. הכלא מנוהל על ידי מחלקת בתי הכלא של מדינת פלורידה ומאכלס מעל ל-2,100 אסירים.

== היסטוריה ==
בית הכלא הוקם בשנת 1913 ומאז עבר סדרה של הרחבות. לאחר הקמתו במתקן היו כלואים כ-600 אסירים שעבדו בעיקר בחווה של הכלא. בשנת 1928 דווח על 1,101 אסירים גברים ומספר לא ידוע של אסירות. בין האסירים הלבנים והאסירים האפרו-אמריקאים הייתה הפרדה לחלוטין. במהלך שנות ה-30 של המאה ה-20 אוכלוסיית האסירים גדלה לכ-2,000. בשנת 1935 נבנה בניין חדש בעל רמת אבטחה מרבית. נכון ל-2021, הוא עדיין נמצא בשימוש, אך גם עבר מספר שיפוצים.

בשנת 1954, לאחר הקמת בית הסוהר לוול, כל האסירות הועברו לבית הסוהר החדש. בשנת 1955 נבנה "האגף המזרחי" שבשנת 1972 הופרד והוקם בית הסוהר פלורידה. בשנת 1992 נבנה בניין חדש שמאכלס נידונים למוות.

בהתאם לדיווח משנת 1999 בכלא היה קיים מתח על רקע גזעי, לאור כך שרוב האסירים הם אפרו-אמריקאים ורוב עובדי הסגל של הכלא הם לבנים.

בין הרוצחים שהוצאו להורג בכלא נמנה טד בנדי, רוברט לונג וג'וזפה זנגארה, שהואשם בניסיון לרצח של פרנקלין דלאנו רוזוולט. אדי ג'יימס נידון למוות בשנת 1995 ועדיין כלוא במתקן.

==קישורים חיצוניים==
* 

פלורידה
קטגוריה:פלורידה: מבנים
Instacart

Instacart היא חברה אמריקאית שמתמחה במשלוחי מוצרי מזון שניתן להזמין דרך האינטרנט מחנויות מזון, תוך היעזרות ביועצי מכירות עובדי החברה בהכנת המשלוח.

== היסטוריה ==
החברה הוקמה בשנת 2012 על ידי אפורבה מהטה שקודם עבד באמזון. תחילה השרות היה רק באזור סן פרנסיסקו. בשנת 2015 החברה כבר כללה כ-200 עובדים והרחיבה את פעילותה לערים נוספות ברחבי ארצות הברית. בנובמבר 2017 פעילות החברה התרחבה לקנדה.

לאחר התפרצות מגפת הקורונה דווח על גידול היקף המכירות של 218% והחברה גייסה אלפי עובדים והגיעה ל-10 אלף עובדים. ב-2020 החברה החלה לשתף פעולה עם Rite Aid ועם Walmart.

בשנת 2021 החברה הודיע על כוונתה לפטר כ-2,000 עובדים מכיוון שרוב החנויות שמשתפות פעולה עם החברה החלו לארוז משלוחים בעצמן.

בספטמבר 2022 הודיעה Instacart שהיא תרכוש את Eversight, פלטפורמת תמחור בינה מלאכותית עבור מותגים וקמעונאים. כמו כן, בספטמבר רכשה החברה את רוזי, פלטפורמת מסחר אלקטרוני עבור קמעונאים וסיטונאים מקומיים ועצמאיים.

באוגוסט 2023, Instacart הגישה בקשה להנפקה ראשונית לציבור (IPO) בנאסד"ק. בספטמבר החלה להיסחר תחת טיקר המניה "CART".

== קישורים חיצוניים ==
* 

==הערות שוליים==

קטגוריה:חברות אמריקאיות
קטגוריה:חברות מסחר אלקטרוני
קטגוריה:חברות הנסחרות בנאסד"ק
האביב הרומאי של גב' סטון

האביב הרומאי של גב' סטון (באנגלית: The Roman Spring of Mrs. Stone) הוא סרט רומנטי בריטי משנת 1961, בבימויו של חוסה קווינטרו, עם ויויאן לי (בסרטה לפני האחרון) ווורן בייטי (בסרטו השני) ולוטה לניה בתפקידים הראשיים.

התסריט מבוסס על רומן בשם זה מאת טנסי ויליאמס משנת 1950. הסרט צולם ברומא שם מתרחשת העלילה. שחקנית אמריקאית אלמנה, מתקשרת עם ג'יגולו איטלקי צעיר ויפה תואר ומשלה את עצמה שהוא אכן מאוהב בה.

לוטה לניה הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע.

ב-2003 הופק סרט טלוויזיה באותו שם עם הלן מירן בתפקיד הראשי.

==תקציר העלילה==
קארן סטון (ויוויאן לי) היא שחקנית תיאטרון מפורסמת בארצות הברית. היא בת 50 ומשחקת את תפקיד רוזלינד הצעירה בכטוב בעיניכם של ויליאם שייקספיר. למרות תשואות הקהל היא מרגישה שאינה מתאימה לתפקיד זה ומבקשת מבעלה המליונר לטוס ביחד לחופשה ברומא. בעת הטיסה מתמוטט הבעל במטוס ומת. קארן מגיעה לרומא ומחליטה להישאר שם.

היא מפתחת שם חוג ידידים שנמשכים לכספה ובעיקר יוצרת קשר עם "קונטסה" (רוזנת) גונזלס (לוטה לניה). הקונטסה היא למעשה סרסורית של גברים צעירים לנשים מבוגרות. הגברים מתפקדים כג'יגולו ומתחלקים באתנן עם הקונטסה.

הקונטסה מכירה לקארן את פאולו (וורן בייטי), גבר צעיר, מטופח ויפה שיודע להתחבר לנשים שמסופקות על ידי הקונטסה ולקבל מהן כסף ומתנות.

קארן הבודדה מתחילה להתאהב בו ומתחילה לפרוח. במקום לתת לו כסף היא קונה לו בגדים יקרים ומתנות. זה לא מוצא חן בעיניו ובעיני הקונטסה שלא מקבלת את חלקה. פאולו ממשיך בינתיים בחיזורים אחרי נשים אחרות והקונטסה מכירה לו את השחקנית ברברה בינגהם (ג'יל סנט ג'ון) למורת רוחה של קארן. במשך כל אותה תקופה יש גבר צעיר שעוקב אחריה ולא משמיע מילה.

כולם עוזבים אותה פרט לידידה מג (קורל ברון) שמעמידה אותה על טעותה.

קארן מחליטה לחזור לארצות הברית. בלילה לפני הטיסה היא רואה שוב את הגבר האלמוני, זורקת לו את מפתחות הדירה, נשכבת על המיטה ומחכה לו כשהוא פותח את הדלת ונכנס לדירה...

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ויוויאן לי
|קארן סטון
|שחקנית
|-
|וורן בייטי
|פאולו
|ג'יגולו
|-
|לוטה לניה
|קונסטה מגדה גונזלס
|סרסורית
|-
|ג'יל סנט ג'ון
|ברברה בינגהם
|שחקנית
|-
|קורל ברון
|מג
|ידידה של קארן
|}

==קישורים חיצוניים==

*[https://www.youtube.com/watch?v=eQZaLCyotyY קדימון לאביב הרומאי של גב' סטון], באתר יוטיוב
*[https://www.tcm.com/tcmdb/title/88570/the-roman-spring-of-mrs-stone/#overview האביב הרומאי של גב' סטון], באתר TCM
קטגוריה:סרטי 1961
קטגוריה:סרטים בריטיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי האחים וורנר
קטגוריה:סרטי דרמה בריטיים
קטגוריה:זנות גברית בקולנוע
אטרקטוסקיון נוביליס

אטרקטוסקיון נוביליס (שם מדעי: Atractoscion nobilis) הוא מין של דג גרם ממשפחת המסריים, החי במזרח האוקיינוס השקט לחופי אמריקה הצפונית בין באחה קליפורניה הדרומית שבמקסיקו לג'ונו שבאלסקה.

למרות שמו האנגלי, "White seabass" הוא איננו קרוב לדגי הבס.

==תיאור==
מין זה בעל מבנה שרירי עם זוג סנפירי גב פרוקים ונמוכים וזנב פרוק וארוך. סנפירי החזה רחבים והראש רחב ומעט דחוס עם לסתות בולטות. צבע הדג כחלחל עד אפור כהה על הגב כשהצידיים כסופים והבטן לבנה. זהו המין הגדול ביותר בסוגו כשהפרטים הכבדים ביותר הגיעו לאורך 166 ס"מ ולמשקל 41 ק"ג. הדג יכול להאריך ימים בטבע עד 20 שנה.

זהו דג טורף הניזון מלהקות דגים קטנות כמו סרדיניים, עפייניים ומקרלים וכן מדיונונים. לרוב הוא מצוי סביב חופים סלעיים וכרי אצות קלפ בטווח 0 עד 122 מטרים מפני הים.

הדג נידוג לאורך חופי קליפורניה ושאר חופים בסביבתו אך הדיג נאכף בתקנות מגבילות המשמרות את עתיד האוכלוסייה, כך שאסור לדוג דג בן פחות מ-5 שנים השוקל פחות מ-7.5 ק"ג, מה שמאפשר לדג להתרבות בהצלחה.

==קישורים חיצוניים==

==הערות שוליים==

קטגוריה:טקסונים שתוארו בידי ויליאם אורייל איירס
קטגוריה:מסריים
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1860
סין יאנגצה אנרגיה

סין יאגנצה אנרגיה (בסינית פשוטה: 中国长江电力股份有限公司; בסינית מסורתית: 中國長江電力股份有限公司) היא חברת שירות סינית, המפיקה אנרגיה. החברה הוקמה ב-4 בנובמבר 2002. החברה היא חברת בת של תאגיד שלושת הערוצים של סין, חברת חשמל ממשלתית.<ref name=":0"></ref>

ב-18 בנובמבר 2003 היא נרשמה לבורסה בשנגחאי, ומאז היא מהווה מרכיב חשוב במדד SSE 180, מדד המניות של הבורסה בשאנגחאי.<ref name=":0" />

== פעילות ==
החברה מפעילה מספר מפעלים הידרואלקטריים על נהר היאנגצה, ביניהם סכר שילוודו, הסכר ההידרואלקטרי השני בגודלו בסין והשלישי בעולם, סכר שיאנגג'יאבה וסכר גג'ואובה. בנוסף, ישנם שני סכרים נוספים בפיתוח: סכר באיחטאן, הסכר ההידרואלקטרי השלישי בגודלו בסין והרביעי בגודלו בעולם, מבחינת נפח הסכר, שאמור להתחיל לפעול באופן מלא ביולי 2021 וסכר וודונגדה, הסכרק ההידרואלקטרי הרביעי בגודלו בסין והשביעי בעולם, שאמור להתחיל לפעול באופן מלא בדצמבר 2021.<ref name=":0" />

== שיווק ==
החברה משווקת חשמל באמצעות תאגיד הרשת הממשלתי של סין בעיקר למרכז סין (חוביי, חונאן, חנאן, ג'יאנגשי וצ'ונגצ'ינג), למזרח סין (שאנגחאי, ג'יאנגסו, ג'ג'יאנג ואנחווי) ולמחוז גואנגדונג.<ref name=":0" />

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תאגיד שלושת הערוצים של סין
קטגוריה:חברות חשמל
קטגוריה:חברות אנרגיה סיניות
צביקה שווימר

צביקה שווימר (נולד ב-1978) הוא מנכ"ל בחברת אלקטרה מוצרי צריכה. בעבר היה המנכ"ל של פוקס, ללין ודלתא.

== ביוגרפיה ==
שווימר נולד בשנת 1978 בפתח תקווה, ושבועיים לאחר לידתו משפחתו עברה לבאר שבע, שם למד והתחנך בבית הספר היסודי "מעיין דוד" ובתיכון עמל מקיף ז'.

במרץ 1997 התגייס אל חיל התותחנים, שם שירת כמפקד צוות ורס"פ יחידה. במהלך שירותו הצבאי נדד בין בסיסים שונים באזור יהודה ושומרון ובגבול לבנון. עם שחרורו מהצבא, בשנת 2000, החל לימודי תואר ראשון במנהל עסקים במכללה האקדמית פרס, ולאחר מכן המשיך ללימודי תואר שני (Executive MBA) באוניברסיטת בר-אילן.

== קריירה מקצועית ==
לאחר שחרורו מהשירות הצבאי החל לעבוד כמנהל משמרת בסניף רשת פוקס בבאר שבע, ובתוך חודש מונה למנהל חנות. ב-2000–2002 עבד כמנהל אזור של הרשת, וב-2003 הקים את הזרוע הבינלאומית של פוקס בסינגפור, שם שהה במשך שנה ופתח 16 סניפים של חנויות פוקס. ב-2006 מונה למנהל הרשת וכיהן בתפקיד כ-7 שנים.

ב-2008 מונה למנכ"ל רשת ללין מקבוצת פוקס, שם כיהן בתפקיד כ-4 שנים.

ב-2012 מונה למנכ"ל מותג ההלבשה התחתונה דלתא, שם הוביל את השקת הפעילות של רשת ההלבשה התחתונה FIX, הקמת אתר הסחר של הקבוצה, והגדלת מכירותיה רשת דלתא בישראל.

ב-2018 מונה למנכ"ל אלקטרה מוצרי צריכה במקומו של זאב קלימי. באפריל 2021, הוביל את רכישת השליטה בחברת סער א.ת יזמות ומסחר ואת רכישת השליטה ברשת קמעונאות המזון יינות ביתן. במהלך כהונתו כמנכ"ל אלקטרה מוצרי צריכה ביסס שווימר את חטיבות קמעונאות המזון, חשמל, ספורט ופנאי, והנדל"ן. מאז מינויו ב-2018 ועד ל-2022 עלה שווי החברה פי 6 - מכ-750 מיליון שקלים, לשווי של כ-4.5 מיליארד שקלים.

== מעורבות קהילתית ==
שווימר במושב חבר הנאמנים של אוניברסיטת בן-גוריון
צביקה שווימר עם [[משה זוארץ, יו"ר ההתאחדות לכדורגל בישראל]]
בתפקידו כמנכ"ל אלקטרה מוצרי צריכה קידם הקמת מפעל מיחזור ראשון מסוגו בישראל למכשירי חשמל. החברה, בשיתוף קבוצת אולטרייד ותאגיד מ.א.י, הקימה מפעל למיחזור מקררים ומכשירי חשמל גדולים שצפוי למחזר ב-30,000 טון פסולת אלקטרונית בשנה ולהפחית כמיליון טון CO2 בשנה.<ref></ref>

שווימר מכהן כחבר הוועד המנהל באוניברסיטת בן-גוריון בנגב. במסגרת תפקידו הוא מקדם שיתופי פעולה בין האוניברסיטה לאלקטרה בתחומי ההוראה, פיתוח ומחקר אקדמי בנושאי שינויי האקלים. במסגרת שיתוף הפעולה תתקיים התמחות בהנדסת אקלים במסגרת תואר בהנדסה.

שווימר משמש כדירקטור בעמותת "חסד לרש" בבאר שבע המסייעת למשפחות קשות יום.

תחת ניהולו העניקה חברת אלקטרה חסות לנבחרות ישראל בכדורגל בקמפיינים ליורו 2020 ומונדיאל 2022, ולאיגוד השופטים.<ref></ref>

== חיים אישיים ==
כיום שווימר מתגורר בנס ציונה יחד עם אשתו עדן ושלושת ילדיו.

הוא עשה מילואים במשך 20 שנים באותו התפקיד בו שירת, ואף לקח חלק במבצע צוק איתן. לצד הקריירה, שווימר מתנדב במספר עמותות ומטפח את התחביב שלו כדורגל.

==קישורים חיצוניים==

== הערות שוליים ==

קטגוריה:מנכ"לים ישראלים
קטגוריה:בוגרי תיכון מקיף ז׳ (באר שבע)
קטגוריה:בוגרי המרכז האקדמי פרס
קטגוריה:פעילים חברתיים ישראלים
קטגוריה:ישראלים שנולדו ב-1978
דובון יפהפה

רישום של הדובון
דובון יפהפה (שם מדעי: Utetheisa pulchella) הוא מין של עש מתת-משפחת הדובונים במשפחת ה-Erebidae.

שמו העברי נגזר מצבעיו הנאים - לבן עם כתמים שחורים ואדומים. שמו הלועזי pulchella נגזר מאחד הצמחים האירופיים המארחים את זחליו ו-utetheisa ככל הנראה מקורו ביוונית במשמעות פצוע. צבעיו הבולטים משמשים כצבעי אזהרה המעידים על טעמו הדוחה האמור להרתיע טורפים. תחת לכנפיו העליונות הצבעוניות, כנפיו התחתונות לבנות עם כתם שחור בכל אחת.

בניגוד למרבית הדובונים הנפוצים בישראל, הדובון היפהפה פעיל בשעות הדימדומים וניתן לראות אותו לעיתים גם במהלך היום. בעת מנוחה כנפיו מקופלות ומקנות לו מראה צר המקל עליו להיטמע בצמחייה.

בישראל הוא נפוץ ברוב חלקי הארץ, בייחוד במקומות עתירי עשבייה, והצמח המועדף על זחליו הוא עוקץ עקרב וצמחים אחרים ממשפחת הזיפניים. זחליו שעירים כמרבית זחלי הדובונים.

תפוצה בישראל: באביב ובקיץ, במרכז וצפון הארץ, נפוץ באזור ירושלים. בעולם – בסוריה ובלבנון. כמו כן, הוא נפוץ באזור המזרח התיכון, ארצות ערב, דרום אירופה ואפריקה, והוא מופיע אף באזורים הטרופיים של אסיה ובאוסטרליה.

==קישורים חיצוניים==

* [https://anenet110.wordpress.com/2014/12/29/utetheisa-pulchella/ דובון יפהפה] בבלוג של עננת.
* [http://www.insectour.com/Web/?PageType=0&itemid=283793 דובון יפהפה] באתר insectour

קטגוריה:ארץ ישראל: פרפראים
קטגוריה:דובוניים
קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758
לוטוס אימירה

לוטוס אימירה (באנגלית: Lotus Emira) היא מכונית ספורט במרכב קופה, בעלת שני מקומות ישיבה, שמיוצרת על ידי לוטוס משנת 2022. היא הוצגה בפסטיבל המהירות של גודווד ביולי 2021<ref></ref><ref></ref>.

היא מחליפה את לוטוס אבורה, לוטוס אקסיג' ולוטוס אליז<ref></ref>. היא מתחרה ישירה לפורשה קיימן.

ב-8 בספטמבר 2021 חשפה לוטוס את גרסת המרוץ "לוטוס אימירה GT4"<ref></ref>, זו תתחרה באליפות העולם ב-GT4. היא כוללת את המנוע שמספק 400 כ"ס, בנוסף משקלה הופחת עקב הסרת רכיבים שאינם חיוניים.

== עיצוב ==
העיצוב החיצוני דומה מאוד ללוטוס איוויה אך קצת שונה<ref></ref>, כונסי האוויר יותר גדולים ומעוצבים ספורטיבית. עיצוב הפנימי הוא עיצוב מודרני מאוד יחסית למכוניות ספורט, לוטוס השתמשה בהרבה בד וסיבי פחמן להורדת המשקל. היא כוללת לוח מחוונים דיגיטלי בקוטר 12.3 אינץ' ומסך מגע המציג את המולטימדיה בקוטר 10.25 אינץ'. חישוקי הגלגלים בקוטר 20 אינץ'.

== מפרט טכני ==
היא כוללת שתי אפשרויות למנועים<ref></ref>.

מנוע בנזין V6 צילינדרים בנפח 3.0 ליטר מגדש על או מנוע בנזין I4 צילינדרים בנפח 2.0 ליטר מגדש טורבו, לוטוס אינה מספקת נתונים נוספים על המנועים אך מציינת כי ההספק של המנועים יעמוד בין 360 כ"ס ל-400 כ"ס<ref></ref>. לוטוס ציינה כי נתון התאוצה יעמוד על פחות מ-4.5 שניות והמהירות המרבית תעמוד על 290 קילומטרים לשעה.

לוטוס אימירה נשענת על מתלה מסוג "עצמות עצה כפולות" גם לפנים וגם מאחור (דבר שפורשה עושה רק בגרסאות הבכירות של פורשה 911). הצמיגים מחברת מישלן אשר פותחו במיוחד לדגם.

מערכות הבטיחות של המכונית הם בלימה אוטונומית, בקרת שיוט אדפטיבית, בקרת סטייה מנתיב, בקרת ערנות נהג, ניטור שטח מת כולל תנועה חוצה מאחור ועוד'.

== קישורים חיצוניים ==

* 
* [https://www.topgear.com/car-news/british/what-new-emira-means-lotus מה המשמעות של האימירה החדשה עבור לוטוס], באתר טופ גיר, 06 ביולי 2021
*[https://www.topgear.com/videos/video/first-look-can-lotus-emira-take-porsche-cayman מבט ראשון: האם לוטוס אימירה יכולה להתמודד עם פורשה קיימן?], באתר טופ גיר, 07 ביולי 2021

== הערות שוליים ==

אימירה
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2021
OLLS

OLLS היא חברת חובבי הסקי של מוסקבה (ברוסית: Общество любителей лыжного спорта, בראשי תיבות: ОЛЛС) היא ארגון ספורט רוסי, שהוקם ב שקם בשנת 1901 בשל העניין הציבורי הגובר בענף סקי. החברה הניחה את היסודות להקמת אגודת הספורט צסק"א.

למרות שמה, החברה הכשירה לא רק גולשים, אלא גם מתאגרפים, מרימי משקולות, כדורגלנים ועוד.

== היסטוריה ==
חברת חובבי הסקי הוקמה ב־1901 בסוקולניקי כניגוד לארגון של האצולה: "מועדון הסקי המוסקבאי"; באספה הכללית ב-1 ביוני (14) 1901 אושרה אמנת החברה ונבחר היו"ר הראשון שלה פיודור וסילייביץ' גנינג.

ב־1902 נערכו התחרויות הראשונות בחסות OLLS, כמו "רץ הסקי הראשון של העיר מוסקבה" במרחק פושקינו-סוקולניקי (25 ורסטאות), שהפך מאוחר יותר לטורניר שנתי.<ref name="offsport">[http://www.offsport.ru/ski/history.shtml Статья «История развития лыж и лыжного спорта» на сайте www.offsport.ru]</ref>

ב־1907, OLLS מתחילה לפרסם את הבטאון הרשמי שלה.

ב־1910 נוצרה קבוצת כדורגל שהניחה את היסודות למועדון צסק"א מוסקבה. הקבוצה התמודדה בליגת הכדורגל המוסקבאית.

ב־1919, בהוראת משרד הרישום והגיוס הצבאי האזורי בסוקולניקי, חברת OLLS לוקחת חלק בהכשרת סקי ליחידות מיוחדות של הצבא האדום.

ב־1922 נציגי OLLS זכו במשחה הראשון באתלטיקה במסלול<ref>[http://skirun.ru/2016/05/02/estafeta-po-sadovomu-koltsu-tradicii/ Традиции не вырастают — их выращивают. Традиции не умирают — их убивают. История одного культового бегового старта.]</ref>

לבסוף, ב־1923 חברת OLLS מאורגנת מחדש כאגודת OPPV ("מגרש הספורט הניסויי להכשרה כללית"), אשר ישמש מאוחר יותר כבסיס לאגודת צסק"א.<ref>[http://www.genarh.ru/raboti/St10_Nachalo_lignogo_sporta_v_moskve.htm Статья «Начало лыжного спорта в Москве» на сайте www.genarh.ru]</ref>
==ספורטאים נודעים==
* לב ברנדט (1899–1943) — אמן מכובד לספורט של ברית המועצות (בנדי).
* פאבל ביצ'קוב (1886–1974) — חלוץ הסקי ברוסיה, האלוף הראשון של רוסיה בסקי קרוס-קאנטרי.
* פאבל ניקיפורוב (1893–1978) — מתאגרף רוסי־סובייטי.
* אלכסנדר בוכארוב (1892–1952) — מרים משקולות ועסקן ספורט רוסי־סובייטי.

== קישורים חיצוניים ==
* [http://cska.in/history/text/4/ היסטוריה באתר cska.in]
==הערות שוליים==

קטגוריה:מוסקבה: מועדוני ספורט
עבאס אבראהים

עבאס אבראהים (בערבית: عباس إبراهيم; נולד ב-2 במרץ 1959)<ref name=":0"></ref> הוא קצין בדרגת מייג'ור גנרל, המשמש כמנכ"ל שירות הביטחון הכללי של לבנון, מאז 18 ביולי 2011.<ref></ref><ref name=":0" />

== ביוגרפיה ==
אבראהים נולד ב-2 במרץ 1959 בנפת צידון שבמחוז דרום לבנון. בגיל תשע עשרה הוא למד בבית ספר צבאי במשך שלוש שנים וסיים שם את לימודיו בדרגת לוטננט. הוא בעל תואר ראשון במדעים צבאיים ותואר ראשון במנהל עסקים.<ref name=":0" />

לאורך שנות השמונים הוא השתתף בכמה קורסי הכשרה בצבא, ובשנת 1989, השתתף בקורס הכשרה לחיל רגלים בארצות הברית. באותה השנה, אבראהים הפך לשומר הראש האישי של שליח הליגה הערבית בלבנון, לאח'דר בראהימי.<ref name=":0" />

בין השנים 1989–1992, היה אבראהים ראש צוות ההגנה של נשיא לבנון, אליאס הראווי, ובין השנים 1992–1993 היה ראש צוות ההגנה של ראש ממשלת לבנון רפיק אל-חרירי. בשנת 1994 הוא מונה לראש המחלקה למלחמה בטרור וריגול בשירות הביטחון הכללי של לבנון, ושימש בתפקיד זה עד שנת 1998.<ref name=":0" /> בתקופה זו, אבראהים היה מקושר רבות לחזבאללה.

בשנת 1998, אבראהים קיבל הכשרה ביטחונית מתקדמת בבריטניה.<ref name=":0" />

בין השנים 1998–2002 היה אבראהים ראש הסניף למלחמה בטרור, ובין השנים 2003–2005 הוא היה ראש גדוד הקומנדו.<ref name=":0" />

בשנת 2011 מונה אבראהים למנכ"ל שירות הביטחון הכללי (לבנון).<ref name=":0" />

== חיים אישיים ==
אבראהים נשוי לגאדה זיינדדין ולהם שלושה ילדים: מוחמד, עלי ובילאל.<ref name=":0" />

== הערות שוליים ==

קטגוריה:אנשי צבא לבנונים
קטגוריה:לבנונים שנולדו ב-1959
פוגוניאס קרומיס

פוגוניאס קרומיס (שם מדעי: Pogonias cromis) הוא מין של דג גרם ממשפחת המסריים, החי במימי מערב האוקיינוס האטלנטי לחופי דרום ארצות הברית ומקסיקו בימים הטרופיים. הוא דומה למין היחידי בסוגו מוסר בריכות (Sciaenops ocellatus).
== מאפיינים==
מין זה מגיע לאורך של 50 ס"מ בממוצע ומשקל 2 עד 14 ק"ג אך נצפו גם פרטים באורך 170 ס"מ ומשקל של 51.3 ק"ג. הוא בעל מבנה מגושם עם גב מוגבה, זוג סנפירים גביים נמוכים ופרוקים וזנב קצר ומשלוש. סנפירי החזה רחבים ובשרניים והראש גדול ומוגבה. הלסתות והשפתיים חזקות ומותאמות לפיצוח של טרף קשה כמו צדפות וסרטנים. הקשקשים שחורים או אפורים כהים ומעט כסופים בתחתית. הפרטים הצעירים בעלי פסים שחורים-לבנים אופקיים והזנב אפור כהה.

דג זה מצוי במערב האוקיינוס האטלנטי לחופי נובה סקוטיה לפלורידה, מפרץ מקסיקו, האנטילים והים הקריבי ומצוי גם בדלתת האורינוקו ובחופי ארגנטינה. לרוב הוא משריץ צאצאים במים פחות מלוחים ואף בשפכי נהרות, לרוב בין חופי מפרץ דלאוור עד פלורידה והרבה פרטים מצויים בטקסס.

הפרטים הצעירים ניזונים בעיקר מזואופלנקטון ובהמשך גם מתולעים ודגיגים בעוד הבוגרים הם ניזוני קרקעית המחפשים בעיקר סרטנים ורכיכות כמו צדפות וחלזונות אותם הם מפצחים בלסתותיהם החזקות. הם ניזונים גם מצמחי מים מסוימים.

דג זה נידוג דרך קבע לאורך חופי ארצות הברית בדיג של חכה ופיתיון. הדג הבוגר בעל עור קשה למאכל אך לא רעיל או מסוכן.

==גלריה==
<gallery mode=packed>
Juvenile Black Drum Fish.jpg
Gigantic Black Drum.JPG
Black drum.jpg
Pogonias Cromis 2010-05-28.jpg
Cuvier-29-Pogonias-Chevalier.jpg|איור
</gallery>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:מסריים
קטגוריה:מגה-פאונה של האוקיינוס האטלנטי
קטגוריה:בעלי חיים שתוארו ב-1766
שלום קיסרי

הנרי הרביעי מכריז על שלום קיסרי, [[מיינץ, 1103. ציור מאת הרמן ויסליצנוס]]
שלום קיסרי (בגרמנית: Landfrieden; לנדפרידן; "שלום אדמה") היה חוזה, שבו התחייבו השליטים לוותר על כל שימוש בכוח לפתירת סכסוכים משפטיים. החוזים נכתבו בימי הביניים באימפריה הרומית הקדושה. הדבר השפיע לביטול נוהג נקמת הדם.

== היקף ==
הסכמי שלום קיסרי היוו את הבסיס הפוליטי לתביעות שהתנהלו מבלי לנקוט בשימוש פרטי באלימות. הם גם הסדירו את סמכות השיפוט ובכך אפשרו ליישב מחלוקות באמצעות פסקי דין המבוססים על מערכת כללים משותפת.

הפרה של השלום הקיסרי היוו עונש חמור באימפריה. חפצים, מבנים (כמו כנסיות, בתים, טחנות, כלים חקלאיים, גשרים ובעיקר דרכים קיסריות) ואנשים (כמרים, צליינים, סוחרים, נשים, אפילו חקלאים, ציידים ודייגים בביצוע עבודתם) הוצבו תחת הגנה. השלום הקיסרי יצר סוג של ממשל צבאי ובתי משפט מיוחדים.

== התפתחות ==
בשיא ימי הביניים מהמאה ה-11 ואילך, השלום הקיסרי עזר למניעת האלימות יחד עם שביתת הנשק של אלוהים. השלום הקיסרי הראשון ניתן על ידי היינריך הרביעי, קיסר האימפריה הרומית הקדושה בשנת 1103 לתקופה של ארבע שנים וידוע בשם "השלום הקיסרי הראשון של מיינץ" (Erster Mainzer Reichslandfriede).

בשנת 1152 הכריז פרידריך הראשון, קיסר האימפריה הרומית הקדושה על השלום הקיסרי הגדול (Großer Reichslandfrieden) לכל האימפריה.

השלום הקיסרי החשוב ביותר של מיינץ, עליו הכריז פרידריך השני, קיסר האימפריה הרומית הקדושה, דמה יותר לגזרה חוקית מאשר לברית נגד אלימות. כבר בשנת 1231 הוציא פרידריך את "חוקות מלפי", ספר קודיפיקציה ומערכת השיטה האינקוויזיטורית החלים על ממלכת סיציליה. השלום הקיסרי של מיינץ שחל לתקופה בלתי מוגבלת, היה מעשה חוקתי והפכה לאחד מחוקי היסוד החלים על כל האימפריה.

במאות ה-13 וה-14 נכרתו בריתות אזוריות ומקומיות רבות של שלום קיסרי, כגון פדרציות עירוניות.

== בעידן המודרני ==
עד היום הפרה של השלום הקיסרי על ידי מעורבות בפרעות אלימות היא עבירה פלילית על פי החוק הפלילי הגרמני, האוסטרי והשווייצרי.

== קישורים חיצוניים ==
* לנדפרידה של ברברוסה משנת 1152: [https://web.archive.org/web/20080224164818/http://www.erlangerhistorikerseite.de/quellen/ddfi25_frame.html מהדורה ביקורתית טקסטית] [http://www.histosem.uni-kiel.de/legitimation/quellentext/1152landfriede.html בתרגום] לטינית, גרמנית

== הערות שוליים ==

קטגוריה:הסכמי שלום
קטגוריה:גרמניה: היסטוריה
קטגוריה:האימפריה הרומית הקדושה: צבא וביטחון
מועדון הסקי המוסקבאי

מועדון הסקי המוסקבאי (ברוסית: Московский клуб лыжников, בראשי תיבות "МКЛ"), הייתה אגודת ספורט גדולה, שהתקיימה בשנים 1895–1923, בהמשך הפכה לאגודת צסק"א.<ref name="mosjur">А. Морозов [http://mosjour.ru/2017063349/ Лыжебежцы] // Московский Журнал, 21.06.2020</ref>
== היסטוריה ==
הופעתו של המועדון קשורה לרוכבי אופניים. חברי מועדון האופניים המוסקבאי יכלו לצאת לרכיבה רק בקיץ. סקי הפך לתחלופה חורפית. הצטרפו אליהם כמה רוכבים פינים ושוודים. בחורף 1894–1895 התארגן מועדון סקי של 20 איש. באביב 1895 אושרה האמנה וב־16 (29) בדצמבר 1895 נחנך מועדון הסקי במוסקבה<ref>[https://www.ski.ru/az/blogs/post/istoriya-lyzhnogo-sporta/ История лыжного спорта] // ski.ru</ref>, עם אישור האמנה. בראש המועדון עמד איוואן רוזליאקוב משנת הקמתו עד 1899.

ב-17 בדצמבר 1895 נפתחה תחנת הסקי המרכזית של המועדון "פטרובסקאיה", שנמצאה בבית פרטי שכור באזור פארק פטרובסקי - המועדון עצמו היה ממוקם בביתן קיסרי, וגולשים התחרו בשטח הסמוך. עד מהרה הופיעה תחנת הסקי השנייה "סוקולניצ'יה" בסטרומינקה<ref>[https://www.mos.ru/en/news/item/64738073/ From Shiryaevo Field to Neskuchny Garden: Moscow’s landmark football locations] // Mos.ru, 8.11.2019</ref><ref>А. Морозов [http://mosjour.ru/2017063349/ Лыжебежцы] // Московский Журнал, 21.06.2020</ref>.

בשנת 1901 אנשים עזבו את המועדון במטרה ליצור ארגון ספורט חדש, אשר נקרא OLLS. באביב 1909 נוצר מועדון כדורגל, כמו ב- OLLS, שם הייתה גם קבוצת הכדורגל שהוקמה בשנת 1910. המועדון לקח חלק בליגה המוסקבאית מאז 1911. אחד משחקניה הידועים היה פיודור רימשה.

בשנת 1923 הוא הפך למועדון המרכזי על שם האינטרנציונל הקומוניסטי.

== ראו גם==
*OLLS
==הערות שוליים==

קטגוריה:מוסקבה: מועדוני כדורגל
הבחירות הפרלמנטריות בקנדה 1917

הבחירות הפרלמנטריות ה-13 במספרן בקנדה מאז הקמתה באיחוד קנדה התקיימו ב-17 בדצמבר 1917 והיו בחירות לבית הנבחרים הקנדי, הבית התחתון בתוך הפרלמנט של קנדה. היו אלו מבין הבחירות החשובות ביותר בהיסטוריה הקנדית והם התקיימו במהלכה של מלחמת העולם הראשונה ו-11 ימים בלבד מאז פיצוץ הליפקס. היו אלו הבחירות הראשונות בהיסטוריה הקנדית שבהן ניתנה זכות הצבעה לנשים. קודם לבחירות הנהיגה את קנדה ממשלה שמרנית בראשותו של ראש הממשלה רוברט בורדן. האופוזיציה הונהגה בידי וילפריד לורייה, מנהיג המפלגה הליברלית. במסגרת מעורבותה של קנדה במלחמת העולם הראשונה נדרש מצידה של הממשלה להעביר חוק גיוס חובה לחיל המשלוח הקנדי, זאת לאחר שהממשלה לא יכלה למלא את הבטחתה לגיוס מתנדבים בלבד.

עקב מהלך המלחמה נדחו הבחירות בשנה מ-1916 ל-1917, החלטה שאושררה בידי הממשלה הבריטית בראשות דייוויד לויד ג'ורג'. לקראת הבחירות הביא בורדן למהפך במפה הפוליטית, כאשר בתמיכת חבר המפלגה השמרנית, ארתור מיין, פירק את המפלגה השמרנית והקים במקומה את "המפלגה היוניוניסטית" (Unionist Party) שנועדה להניע מצביעים ליברליים תומכי הגיוס לתמיכת הממשלה. לקראת הבחירות אפשרה הממשלה זכות הצבעה לנשותיהם של חיילים שהיו באותה העת בשדה הקרב במלחמה. בבחינת ההצבעה חולקו המפלגה הליברלית של לורייה והמפלגה היוניוניסטית של בורדן פשוט בתור האופוזיציה והממשלה עבור המצביעים. הבחירות חילקו בעיקרן את האוכלוסייה האנגלית פרוטסטנטית כתומכת המפלגה היוניוניסטית ואת האוכלוסייה הצרפתית קתולית כתומכת המפלגה הליברלית. בסופן של הבחירות השתנתה המערכת הפוליטית בקוויבק, אשר בתוכה נעלם הפלג הפוליטי השמרני למשך יובל.

במהלך הבחירות היו מספר מועמדים עצמאיים ומפלגות קטנות. הממשלה היוניוניסטית קיבלה בסופן של הבחירות 1,070,694 קולות שהיוו 56.93% מכלל הקולות לעומת האופוזיציה הליברלית שקיבלה 729,756 קולות שהיוו 38.80% מכלל הקולות. היו אלו הבחירות האחרונות שבהן התחרה לורייה לראשות הממשלה שכן הוחלף בהנהגת הליברלים בידי ויליאם ליון מקנזי קינג. בבחינת מושבי בית הנבחרים השיגו היוניוניסטים 153 מושבים לעומת 82 לליברלים. הממשלה היוניוניסטית עם זאת, סבלה ממשברים פנימיים עקב חלוקת חבריה בין הפלג הליברלי והפלג השמרני. על כל מקרה, הממשלה החדשה העבירה חקיקה שאכפה את חוק גיוס החובה.

== תוצאות לפי מפלגה ==
{| class="wikitable"
|+
!מפלגה
!מנהיג מפלגה
!מספר קולות
!מספר מושבים
|-
|המפלגה היוניוניסטית
(הממשלה)
|רוברט בורדן
|1,070,694
(56.93%)
|153
|-
|המפלגה הליברלית
(האופוזיציה)
|וילפריד לורייה
|729,756
(38.80%)
|82
|}

== קישורים חיצוניים ==

* [https://www.thecanadianencyclopedia.ca/en/timeline/elections-and-prime-ministers בחירות וראשי ממשלה], האנציקלופדיה הקנדית
* [https://www.sfu.ca/~aheard/elections/1867-present.html תוצאות בחירות בקנדה, 1867 - הווה]

קטגוריה:בחירות פרלמנטריות בקנדה
קטגוריה:1917
קטגוריה:גיוס חובה לשירות צבאי
קטגוריה:זכות בחירה לנשים
מוסר בריכות

מוסר בריכות (שם מדעי: Sciaenops ocellatus) הוא מין של דג גרם ממשפחת המסריים, המהווה מין יחיד בסוגו. הוא חי במערב האוקיינוס האטלנטי שבין מסצ'וסטס לפלורידה ובמפרץ מקסיקו. הוא קרוב למין פוגוניאס קרומיס ולעיתים מזדווג איתו.

המוסר מגיע לאורך של 55 עד 80 ס"מ בממוצע אך פרטים גדולים הגיעו לאורך 150 ס"מ ומשקל 45 ק"ג. הוא יכול לחיות בטבע עד גיל 50. הוא בעל ראש גדול ומוגבה, לסתות חזקות וסנפירים קצרים ופרוקים. צבעו של המוסר אדום-ורדרד עם גוף אפור בהיר עד לבן והסנפירים אפורים. סמוך לזנב ישנם 2 טבעות עיניים מדומות המשמשות כנראה לחקיינות עצמית המסתירה את ראש הדג ומבלבלת את טורפיו. עם זאת החיקוי לא מוצלח במיוחד והדג מתגונן בעיקר בשחייה מהירה.

דג זה ניזון בקרבת קרקעית הים מסרטנים וחסילונים שונים ומדגים אחרים כמו קיפונאים, ספרוסיים, סרדיניים, טריגליים, לטנוניים ואף ממיני מסריים קטנים.

הדג חי במים חמימים לאורך דרום ארצות הברית ומפרץ מקסיקו בקרבת החופים והשוניות. דג זה נידוג כדג מאכל מסחרי וגם כדג ספורט עקב גודלו המרשים והוא דג הספורט היקר ביותר במפרץ מקסיקו. הוא גם מגודל בחקלאות ימית לאורך החופים. הדג נפוץ ואיננו מצוי בסכנה בטבע.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:מסריים
קטגוריה:מקריני סנפיר יחידים בסוגם
קטגוריה:מגה-פאונה של האוקיינוס האטלנטי
קטגוריה:בעלי חיים שתוארו ב-1766
אנתוני קוטון

אנתוני קוטון (באנגלית: Anthony J. Cotton) הוא קצין בדרגת גנרל בחיל האוויר של ארצות הברית הכהן כמפקד הפיקוד האסטרטגי של ארצות הברית.

==ביוגרפיה==
קוטון סיים ב-1986 תואר ראשון באוניברסיטת המדינה של קרוליינה הצפונית והתגייס לחיל האוויר של ארצות הברית. הוא שירת בכנף טילים בליסטיים בדקוטה הצפונית ובבסיס חיל האוויר ונדנברג של חיל האוויר העשרים. בהמשך שימש קצין בתחום הריגול הלוויני בבסיסים בקולורדו. שירת במטה חיל האוויר ה-14 וכמפקד יחידת שילוח הלוויינים השלישית. בשנים 2005 עד 2008 שירת בפנטגון. באפריל 2008 מונה למפקד להק המבצעים במתקן בבסיס פורט בלוור בווירג'יניה. ביולי 2009 מונה לסגן מפקד כנף הטילים 341 ובמאי 2010 מונה למפקד הכנף הממוקמת במונטנה. באוגוסט 2011 מונה למפקד כנף החלל ה-45 ומתקן שילוח הלוויינים בבסיס חיל האוויר פיטרסון בפלורידה. ביוני 2013 מונה לסגן ראש משרד הסיור הלאומי.

בנובמבר 2015 מונה למפקד חיל האוויר העשרים של ארצות הברית. בפברואר 2018 קודם לדרגת לוטננט גנרל ומונה למפקד ונשיא אוניברסיטת חיל האוויר. באוקטובר 2019 מונה לסגן מפקד פיקוד התקיפה הגלובלית. בספטמבר 2021 קודם לדרגת גנרל ומונה למפקד הפיקוד. בדצמבר 2022 מונה למפקד הפיקוד האסטרטגי של ארצות הברית.

קוטון בעל תואר ראשון במדע המדינה מאוניברסיטת המדינה של קרוליינה הצפונית ותואר שני בניהול מאוניברסיטת מרכז מישיגן.
==קישורים חיצוניים==

*[https://www.af.mil/About-Us/Biographies/Display/Article/108714/lieutenant-general-anthony-j-cotton/ ביוגרפיה] באתר חיל האוויר של ארצות הברית

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של חיל האוויר
קטגוריה:נשיאי אוניברסיטת חיל האוויר של ארצות הברית
קטגוריה:מפקדי פיקוד התקיפה הגלובלית של חיל האוויר של ארצות הברית
קטגוריה:מפקדי הפיקוד האסטרטגי של ארצות הברית
מוסקו (איידהו)

מוסקו (באנגלית: Moscow, כמו שמה האנגלי של העיר מוסקבה) היא עיר בצפון איידהו, בגבולה עם מדינת וושינגטון. העיר היא מושב המחוז והעיר הגדולה ביותר במחוז לייטה. בעיר, שנוסדה ב-1887, נמצאת אוניברסיטת איידהו, המהווה את המעסיק הגדול ביותר בה ובמחוז כולו.

== שם העיר ==
קיימות מספר גרסאות לקביעת שם העיר. הגרסה המרכזית קובעת שהעיר נקראה בשמה על ידי מתיישב שהיגר לארצות הברית מרוסיה שהקים נקודת מסחר במקום בסביבות 1870 וקרא אותה על שם עיר הולדתו. גרסה אחרת קובעת שהאיש שמילא את מסמכי ההתאגדות של העיר, סמואל נף, קרא אותה על שם עיר הולדתו, מוסקו שבפנסילבניה. גרסה אחרת טוענת ששם המקום נובע משם אמריקאי-ילידי ואין לו קשר לעיר הרוסית.

== גאוגרפיה ==
העיר נמצאת ברמת קולומביה, המאופיינת בקרקעות גרניט ובזלת. בעיר זורם נחל פרדייס קריק (Paradise Creek). מצפון-מזרח לעיר מתנשא הר מוסקו לגובה 1,519 מטרים.

העיר הקרובה ביותר היא פולמן, וושינגטון, ביתה של אוניברסיטת המדינה של וושינגטון והערים חולקות אזור מטרופולין משותף ובכללו נמל התעופה האזורי פולמן-מוסקו.

== תושבים ידועים ==
* ג'ואל קורטני - שחקן
* ויליאם מקונל - מושל איידהו (1893–1897)
* דן או'בריאן - אתלט, אלוף העולם ושיאן העולם בקרב עשר
* ג'וש ריטר - זמר-יוצר

== קישורים חיצוניים ==

* [https://moscowchamber.com/ אתר לשכת המסחר של מוסקו]
* [https://curlie.org/Regional/North_America/United_States/Idaho/Localities/M/Moscow/ העיר בקטלוג curlie]
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:איידהו: ערים
קטגוריה:יישובים שהוקמו ב-1871
המדריך השלם לדקדוק אספרנטי

ממוזער
המדריך השלם לדקדוק אספרנטי (אספרנטו: Plena Manlibro de Esperanta Gramatiko או בקיצור PMEG) הוא ספר דקדוק מקיף של שפת האספרנטו שנכתב על ידי ברטילו ונרגרן (Bertilo Wennergren) ונחשב לחיבור המקיף ביותר אודות הדקדוק בשפה.

הספר נכתב באספרנטו קלה להבנה, במטרה לשמש כלי לימודי לשיפור השימוש בשפה על ידי דוברים ממוצעים שלה ולא כספר מחקרי-בלשני, זאת בניגוד לספרי דקדוק רחבים קודמים באספרנטו דוגמת 'הדקדוק האנליטי השלם' (Plena Analiza Gramatiko), שנחשב לחיבור המקיף ביותר עד לפרסומו של PMEG. על אף שהספר איננו ספר רשמי של האקדמיה לאספרנטו, הוא זוכה להערכה רבה בקהילה האספרנטית בשל רוחב היריעה והעבודה היסודית שנעשתה עליו - במסגרתה התייעץ ונרגרן עם מומחים רבים בשפה.

הספר איננו משתמש במושגים הדקדוקיים והבלשניים המסורתיים, במטרה להנגיש אותו לקורא הבלתי-מקצועי. כך, למשל, הספר עושה שימוש בביטוי O-vorto (מילת O) במקום בביטוי "שם עצם", שכן כלל שמות העצם באספרנטו מסתיימים באות O; בביטוי A-vorto (מילת A) במקום "שם תואר", שכן כלל שמות התואר מסתיימים באות A, ובביטוי rolvorteto (מילית תפקיד) במקום פרפוזיציה.. חלוקה זו מקילה על הקורא, שכן היא איננה דורשת היכרות מוקדמת עם מושגים מקצועיים מעולם הבלשנות, אך היא גם מתאימה יותר לניתוח תחביר השפה, שכן הדקדוק באספרנטו מושפע יותר מסוג המילים בחלוקה לסיומות מאשר מתפקידן במשפט. כך למשל המילים ambaŭ (שניהם) ו-tiu (זה), שבחלוקה המסורתית נחשבות לשמות תואר, משמשות בצורה אחרת (כמיליות) משמות התואר הרגילים באספרנטו, המסתיימים באות A.

הספר מגדיר עצמו כספר שמרני, המקפיד על שמירת עקרונות הפונדמנטו דה אספרנטו שהתווה זמנהוף לשפה ב-1905. עם זאת, הוא מציג גם התפתחויות ושימושים מודרניים בשפה, כולל כאלו שאיינם זוכים להסכמה רחבה.

הספר פורסם תחילה בשנת 1996 במהדורת HTML ברשת. בשנת 2006 יצאה מהדורה מודפסת ראשונה שלו בהוצאה לאור של אגודת האספרנטו הצפון אמריקנית, ובשנת 2020 יצאה מהדורה שנייה שלו לאור בהוצאה משותפת של ארגון E@I וארגון La Ranetoj. ההוצאות הישנות של הספר זמינות להורדה באתר המחבר.

את שם הספר המקוצר, PMEG, יש לקרוא על פי שמות האותיות באספרנטו, דהיינו Po-Mo-E-Go. עם זאת, מקובל לכנות אותו Pomego, שמשמעו באספרנטו: "תפוח גדול". משום כך, על כריכות המהדורות החדשות של הספר מצויר תפוח ירוק גדול..

==קישורים חיצוניים==

* 
* [https://bertilow.com/pmeg/index.html האתר הרשמי] של הספר ומחברו .

==הערות שוליים==

קטגוריה:אספרנטו
קטגוריה:דקדוק לפי שפה
נירנברגר

ספר לטיני על דרכי החילוקים נירנברגר ו[[רגנסבורגר, מאת לאונרדוס אפולטוס, אלטדרוף ת"ל.]]
ספר "סוגיות התלמוד" העוסק בבאור דרכי החילוקים מאת הרב משה מרוהאטין, זולקווא תנ"ג.
נירנברגר היא צורת שאלה, שהייתה נהוגה בישיבות אשכנז בסוף תקופת הראשונים ובתחילת תקופת האחרונים, כחלק משיטת החילוקים.

== הרקע ==

מקובל לשער שבישיבת מהר"י וייל בנירנברג ובישיבת מהר"י ברונא ברגנסבורג התפתחה שיטת החילוקים, בשיטת לימוד זו מבארים את הגמרא בפלפולים חריפים ובחילוקים דקים.

כבר בדור אחריהם השל"ה התקיף את שיטה זו בטענתו שצורת לימוד זה אינו אמיתית ואין צורך בחידודים אלו, השל"ה סייג את דבריו .

לאחר תקופה, הגן החתם סופר על שיטה זו וטען ששיטה זו טובה בכדי להרגיל את התלמידים שלא לדמות דין לדין, ואכן בישיבת החתם סופר נהגו ללמוד ולהקשות קושיית דוגמת נירנברגר ורגנסבורגר.

כחלק משיטת החילוקים התפתחה צורת שאלה הנקראת "רגנסבורגר" ככל הנראה על שם ישיבת רגנסבורג, ו"נירנברגר" על שם ישיבת נירנבורג.

== נירנברגר ==
בגמרא מובא מחלוקת בין שני אמוראים, המקשן מביא ראיה לאחד האמוראים מברייתא, ולאחר מכן מביא ראיה מברייתא אחרת לצד השני, ועל כך קשה שלפני שמביא ראיה לאחד מהצדדים, יקשה לעצמו סתירה בין שתי הברייתות.

פרשנים שונים התקדמו לשלב נוסף: אם היה למקשן יישוב שמיישב את הסתירה באופן כה מוצלח, מדוע לא יישב באמצעותו את אותן שאלות שהעלה נגד החכמים שהותקפו על ידו.

=== דוגמה ===
במסכת בבא מציעא הגמרא מביאה מחלוקת בין רבי אלעזר לרבי יוחנן האם צריך להחזיר ריבית קצוצה או לא, הגמרא מקשה מברייתא נגד רבי יוחנן ולאחר מכן מברייתא אחרת נגד רבי אלעזר, ועל כך קשה – סתירה בין שני הברייתות, ואכן המהר"ם שיף במקום מקשה, "נירנברגר", ועל כו העמיד פלפול אחר שבסופו הסיק ששתי הקושיות בגמרא מכוונות כלפי רבי אלעזר.

וכך בגמרא בנזיר, רב מתיר לאדם לגלח את כל גופו ואף את בית השחי, לעומתו רבי יוחנן אוסר, המקשן מקשה על שניהם, כל אחד בתורו, מברייתות סותרות.

=== דרכי התירוצים ===
* למקשן הייתה דעה שלישית מתווכת, שמתאימה לשתי המשניות אך חולקת על דעות שני בעלי המחלוקת, וכאן נפתח פלפול שלם, מהי אותה דעה.
* "המקשן לא רצה להקשות הברייתות אהדדי כי כבר ידע תירוץ ב' של התרצן", אך על פי תירוץ זה לא מובן למה המקשן הקשה בפעם השנייה.
* השל"ה כותב ש"אין שום דוחק בעיני" להגיד שלא היה מקשן אחד אלא שני מקשנים.

== ראו גם ==
* רגנסבורגר

== לקריאה נוספת ==
* הרב יוסף שלמה מאיר והרב בנימין שלמה המבורגר, הישיבה הרמה בפיורדה עמ' 78–87, 545-559.
* הרב יוסף גינצבורג, "לקט יוסף – כללי הסוגיות" אמשטרדם תנ"ג.
* הרב משה מרוהאטין, סוגיות התלמוד זולקווא תנ"ג.
* הרב חנוך ארנטרוי על הפלפול בישיבות אשכנז בימי הביניים, עיונים בדברי חז"ל ובלשונם, ירושלים תשל"ח עמ' רפא.
* הרב שמואל דוד מונק, אקדמות מילין לספר ציון לנפש חיה, סדר נזיקין ירושלים תשי"ט, עמ' 4–7.
* הרב שמואל וינגרטן, דרכי הלימוד של נירנברג-רגנשבורג, סיני לז עמ' רסח-רעו, ירושלים, תשט"ז.
* הרב נחמן גרינשפאן, [https://www.hebrewbooks.org/39312 דברי ימי החילוקים], נדפס גם בתוך ספר מלאכת מחשבת, לונדון תשט"ו, פרקים שביעי – עשירי, כא-כה.

== הערות שוליים ==

קטגוריה:יהדות נירנברג
קטגוריה:דרכי לימוד התלמוד
מסר יפני

מסר יפני (שם מדעי: Argyrosomus japonicus) הוא מין דג ימי מהסוג מסר שבמשפחת המסריים, החי לאורך האזור האינדו-פסיפי שבין דרום אפריקה, פקיסטן, הודו, אוסטרליה וכן לחופי סין ויפן. לרוב הוא מצוי במי חופים רדודים ועכורים, כולל במערות תת-ימיות, ביצות מנגרובים ואף בשפכי נהרות.

מסר זה יכול להגיע לאורך של 181 ס"מ ולמשקל 75 ק"ג. הוא בעל קשקשים כסופים וגב ירוק-ברונזה עם ראש נחושתי מוארך מעט וקו צד מעוטר בכתמים לבנים קטנים. הסנפירים נמוכים ובעלי מספר פרקים והזנב דק יחסית וארוך.

דג זה ניזון לאורך הקרקעית הרדודה מדגים קטנים יותר וכן מסרטנים ורכיכות. בתורו הוא יכול להיטרף בידי תניני יאור וים, כרישים גדולים שונים וכן נידוג בידי האדם. באוסטרליה הוא נידוג בקצב מסחרי אשר פגע באוכלוסיות ומנע מהם להתאושש עד היום.

כיום הוא מצוי בסכנת הכחדה והוא מין מוגן שנאסר לדיג לפני שהוא מגיע לאורך 70 ס"מ וכנראה הצליח להתרבות.

==קישורים חיצוניים==

==הערות שוליים==

קטגוריה:טקסונים שתוארו בידי הרמן שלגל
קטגוריה:בעלי חיים שתוארו ב-1844
קטגוריה:מסריים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
זואומורפיזם

ידית דלת בצורת דג מגרמניה, דוגמה ליצירת אמנות זואומורפית
זואומורפיזם (באנגלית: Zoomorphism) הוא ייחוס מאפיינים של בעלי חיים לבני אדם, אלוהויות או תופעות טבע. מקורה של המילה הוא מיוונית (צירוף של זואו - ζωον, שפירושה "חיה", ומורפיזם- μορφη, שפירושה "צורה"). בהקשר של אמנות, זואומורפיזם יכול לתאר אמנות המדמיינת את בני האדם כבעלי חיים לא אנושיים. ניתן להגדיר זאת גם כאמנות המציגה מין אחד של בעלי חיים כמין אחר של חיה, או אמנות המשתמשת בבעלי חיים כמוטיב חזותי. זואומורפיזם מתרחש גם בהקשר דתי, לדוגמה בדת מצרים העתיקה, אלוהויות תוארו בצורה של בעלי חיים.

זואומורפיזם משמש גם בספרות, כאמצעי פיגורטיבי בשירה ובפרוזה, כדי לתאר את מעשיהם של בני אדם או חפצים, כבעלי התנהגות או מאפיינים של בעלי חיים. לדוגמה בספר דברים לג' יז', מתואר יוסף כ:.

השימוש בזואומורפיזם נפוץ גם כאלמנט דקורטיבי לחפצים, שבדרך כלל הם פשוטים בצורתם ובעיצובם.

האנשה (בלעז: אנתרופומורפיזם) היא ההפך מזואומורפיזם ומשמעותה ייחוס תכונות אנושיות למי שאינו אדם (בעלי-חיים, חפצים דוממים, איתני הטבע, אלים וכן הלאה). האנשה משמשת לעיתים קרובות גם בספרות או בסלנג יומיומי.
==דוגמאות==
===ייצוג זואומורפי בדת===

קליגרמה של נמר בכתב ערבי, דוגמה ל[[קליגרפיה זואומורפית]]
* הופעת רוח הקודש כיונה ב (הבשורה על-פי לוקאס ג', כב'), .
* ייצוג מרקוס המבשר כאריה באיקונוגרפיה הנוצרית המאוחרת.
* בהינדואיזם, גארודה, בן הלוויה של האל וישנו, מתואר כנשר או יצור עם חצי גוף של ציפור וחצי גוף אנושי.
* האלים המצריים תוארו לעיתים קרובות כחיות או שילוב של אדם וחיה.
* שמותיהן של שתי הנביאות התנכ"יות - דבורה הנביאה וחולדה הנביאה, שהיו ב שפרשו שהם מונחים זואומורפיים המתייחסים לחיות דבורה וחולדה.
===שימוש בביטויים זואומורפים בשפה ובספרות===
* -קטע מהשיר "סופה" של יענקל'ה רוטבליט
===ייצוג האנושות בהקשר האבולוציוני===
הזואולוג דזמונד מוריס בספריו ב"קוף העירום "וגן החיות האנושי", האנתרופולוג והפסיכולוג רוברט ארדרי בספרו "בראשית הייתה אפריקה", וקונראד לורנץ, אבי מדע האתולוגיה בספרו "תוקפנות", כתבו כולם מנקודת מבט סוציוביולוגית. הם ראו את המין האנושי כחיה, הכפופה לחוק האבולוציוני של הישרדות החזקים ביותר באמצעות הסתגלות לסביבה הביופיזית.
===ייצוג זואומורפי באמנות האסלאם===
האמנות האיסלאמית מספקת דוגמאות רבות לזואומורפיזם בחפצי אמנות, וכיוון שחפצים אלה מגיעים ממורשת אסלאמית, הם מוסרים לרוב מהקשר דתי עקב המסורת האניקונית של אי הצגת דמויות דתיות, אנשים או בעלי חיים. לכן, רוב הייצוג הפיגורטיבי של בעלי החיים באמנות האסלאמית מקורו בחפצים חילוניים. הסגנון הזואומורפי מאפשר לאמנים לעצב צורות ועיצובים של בעלי חיים, מסורת שהייתה קיימת כבר ב, לאחר התפשטות האסלאם מעבר לחצי האי ערב.

==תמונות==
<gallery widths="150px" heights="150px" perrow="4">
קובץ:Yarmukian Culture -Sha'ar HaGolan, zoomorphic figurine.jpg|צלמית זואומורפית, מהתרבות הירמוכית של התקופה הנאוליתית הקרמית (כ-6,000 לפנה"ס), שנמצא בשער הגולן
קובץ:Zoomorphic rhyton.jpg|כלי זואומורפי דמוי פר מתקופת הברונזה המאוחרת בארץ ישראל (כ-1,200 לפנה"ס)
קובץ:Bird-shaped oil lamp MET ISL109.jpg|מנורת שמן בצורת ציפור, המתוארכת לסוף המאה ה-12 תחילת המאה ה-13, עשויה ברונזה יצוקה, ומשובת בכסף ונחושת
קובץ:Bronze_You_Made_for_Count_Luan.jpg|כלי יו מסין (שושלת ג'ואו) עם ראשי עגל
</gallery>

==קישורים חיצוניים==

==הערות שוליים==

קטגוריה:טכניקות ספרותיות
קטגוריה:מיתולוגיה
קטגוריה:אמצעים רטוריים
נקמה מרה

נקמה מרה (באנגלית: The Harder They Fall) הוא מערבון אמריקאי, בבימויו של ג'יימס סמואל, שכתב יחד עם בועז יכין את התסריט. בסרט מככבים ג'ונתן מג'ורס, אידריס אלבה, זאזי ביטס, לקית' סטנפילד, דלרוי לינדו ורג'ינה קינג. הסרט הופץ בשרתי נטפליקס ב-3 בנובמבר 2021.<ref></ref>
== עלילה ==
הסרט מבוסס בעיקר על שחקנים אפרו אמריקנים ואין דמויות לבנות בסרט למעט מספר חיילים לבנים ועיר של לבנים שבגדי התושבים, הבתים והרחובות נצבעו כולם בלבן. כל הדמויות בסרט הן של אנשים "רעים" אבל הסרט מחלק את הדמויות לרעים מסוגים שונים "רעים-טובים" ו"רעים-רעים" וגם "רעים-עצובים" וישנו גם איש החוק שיכול להיות מקוטלג כ"טוב-רע" או כ"רע-טוב".

בתקופת המערב הישן של אמריקה, נט לאב מרכיב מחדש את כנופייתו לשעבר כדי לנקום ברופוס באק האיש שרצח את הוריו והשאיר סימן צלב במצחו. הסרט פותח ברצח ומדלג מיד שנים רבות קדימה לתקופה שבה נט לאב כבר מנהיג כנופיה ששודדת שודדי בנקים. במקביל הכנופיה של רופוס באק משחררת את רופוס מהכלא בו אמור היה לרצות מאסר עולם. הנתיבים של לאב ובאק מצטלבים כאשר הכנופיה של לאב שודדת את הכנופיה של באק מיד לאחר שוד בנק של עשרים וחמש אלף דולר ומכאן הדרך לקרב בין שתי הכנופיות ובין שני המנהיגים היא בלתי נמנעת.

== שחקנים ודמויות ==
* ג'ונתן מג'ורס בתפקיד נט לאב
* אידריס אלבה בתפקיד רופוס באק, מכנופיית רופוס באק
* זאזי ביטס בתפקיד מרי
* לקית' סטנפילד בתפקיד צ'ירוקי ביל
* דלרוי לינדו בתפקיד בס ריבס
* רג'ינה קינג בתפקיד טרודי סמית'
* דניאל דדווילר בתפקיד קאפי
* אדי גתגי בתפקיד ביל פיקט
*דיימון ואינז ג'וניור בתפקיד מונרו גרימס
* אר.ג'יי. סיילר בתפקיד ג'ים בקוורת'

== הפקה ==
הסרט הוכרז ביולי 2019, כאשר ג'ונתן מג'ורס לוהק לככב בסרט. המוזיקאי ג'יימס סמואל היה שותף לכתיבת הסרט וזה סרט הבכורה שלו כבמאי.<ref></ref> אידריס אלבה הצטרף בנובמבר וג'יי זי, הפיק את הסרט והוכרז כי הוא כותב מוזיקה מקורית לסרט.<ref></ref> עד ספטמבר 2020, זאזי ביטס, לקית' סטנפילד, דלרוי לינדו ורג'ינה קינג לוהקו גם הם לתפקידים בסרט.<ref></ref>

הצילומים היו אמורים להתחיל במרץ 2020 בסנטה פה, ניו מקסיקו, אך התעכבו כתוצאה מהשפעות מגפת COVID-19.<ref></ref><ref></ref> סינתיה אריבו, אשר לוהקה בתחילה, נאלצה לעזוב בגלל עיכובים שנגרמו בעקבות המגפה.<ref></ref> הצילומים החלו לבסוף בספטמבר 2020,<ref></ref><ref></ref> אך הושהו ב-15 באוקטובר לאחר ששחקן נבדק חיובי לקורונה.<ref></ref>

== קישורים חיצוניים ==

== הערות שוליים ==

קטגוריה:סרטים באנגלית
קטגוריה:סרטים אמריקאיים
קטגוריה:סרטי 2021
קטגוריה:מערבונים
קטגוריה:סרטי פעולה אמריקאיים
קטגוריה:סרטים שיציאתם נדחתה בעקבות מגפת הקורונה
קטגוריה:סרטים העוסקים בעבדות
קטגוריה:סרטים על נקמה
קאבי לאמה

קאבי לָאמֶה (באיטלקית: Khaby Lame; נולד ב-9 במרץ 2000) הוא טיקטוקר סנגלי-איטלקי.<ref></ref><ref></ref> הוא נודע במערכונים הקומיים הקצרים שלו, שם הוא מתבדח בסרקזם על אנשים שסיבכו משימות פשוטות ללא הצדקה וצורך.<ref></ref> החל מיוני 2023, לאמה הוא בעל חשבון הטיקטוק עם מספר העוקבים הגבוה ביותר בעולם עם 161 מיליון עוקבים.<ref></ref>

== ראשית חייו ==
לאמה נולד בסנגל ב-9 במרץ 2000<ref></ref> ומגיל שנה גדל במתחם דיור ציבורי בקיבאסו, איטליה, שם הוא מתגורר גם כיום.

הוא עסק באתלטיקה כגון כדורגל וכדורסל; בתיכון, הוא שיחק באליפות הכדורסל לצעירים.

לפני פעילותו בטיקטוק, עבד לאמה כמפעיל מכונות CNC.

הוא גם חווה בעיות פיננסיות, עליהן התגבר באמצעות סרטוני הטיקטוק שלו.

== קריירה ==
במרץ 2020 החל לאמה לפרסם סרטונים באפליקציית טיקטוק במהלך הסגר שנערך במגפת הקורונה באיטליה.

בדצמבר 2020 הוא דגמן עבור כתב העת DLuiRepubblica.

ב-26 באפריל 2021 הוכתר לאמה כטיקטוקר האיטלקי עם הכי הרבה עוקבים. כיום יש לו מעל 150 מיליון עוקבים באפליקציה. יש לו גם למעלה מ-50 מיליון עוקבים באינסטגרם, ולאחר שעקף את קיארה פראני, הוכתר כאיטלקי עם הכי הרבה עוקבים באפליקציה. הוא בעל חשבון הטיקטוק עם מספר העוקבים הגבוה ביותר בעולם לאחר שעקף את צ'ארלי ד'אמילו.

בשנת 2022 נכלל ברשימת פורבס 30Under30 האירופאית.<ref></ref> באותה השנה דורג במקום השמיני ברשימת יוצרי התוכן המרוויחים ביותר של פורבס, עם רווחים של כ־10 מיליון דולר בשנת 2021.<ref></ref> בנוסף, הופיע ברשימת טיים 100 נקסט של מגזין טיים.<ref></ref>

ב-24 באוגוסט 2023, לאמה קיבל דמות משלו במשחק הווידאו משנת 2017 "פורטנייט", בחלק 4 עונה 4.<ref></ref>

קאבי הופיע בהופעת אורח לכמה שניות בסצנה בסרט "בחורים רעים- הכל או כלום" שיצא בשנת 2024 [https://youtube.com/shorts/negUDUweZBA?si=x4x4lmmXQZ4qQdKV סרטון טיקטוק בו קאבי צופה בעצמו בסצנה]

== חיים אישיים ==
לאמה מאורס לזאירה נוצ'י, המוכרת גם היא באינסטגרם.

== קישורים חיצוניים ==

== הערות שוליים ==

קטגוריה:סנגלים
קטגוריה:טיקטוקרים
קטגוריה:פורבס 30Under30: אירופה
קטגוריה:אישים שהופיעו ברשימת טיים 100 נקסט
קטגוריה:איטלקים שנולדו ב-2000
אריך-דן-אילי

אריךּ־דן־אילי (פירוש שמו "משפט האל יימשך לעד", מילולית "ארוך דין אל") (1319–1308 או 1307–1296? לפנה"ס), היה מלך אשור. אביו היה אנליל־ניררי . אריך־דן־אילי מלך כ־12 שנים והנחיל מסורת של מערכות צבאיות כנגד השכנות של אשור בכל שנה.

==קישורים חיצוניים==

==הערות שוליים==

קטגוריה:אישים שחיו באלף ה-2 לפנה"ס
קטגוריה:מלכי אשור התיכונה
בקט (סרט, 2021)

בקט (באנגלית: Beckett) הוא סרט מותחן פעולה, שביים פרדיננדו סיטו פילומרינו. בסרט מככבים ג'ון דייוויד וושינגטון, בויד הולברוק, ויקי קריפס ואליסיה ויקנדר. הסרט הוקרן בבכורה עולמית בפסטיבל הסרטים ה-74 של לוקרנו ב-4 באוגוסט 2021, ויצא לצפייה דיגיטלית ב-13 באוגוסט 2021 על ידי נטפליקס.

== עלילה ==
בזמן חופשתו ביוון, בקט (ג'ון דייוויד וושינגטון), תייר אמריקאי, הופך למטרה של מצוד בעקבות תאונה הרסנית. כשהוא נאלץ לרוץ על חייו ולהגיע נואשות לשגרירות ארצות הברית באתונה כדי לנקות את שמו, המתחים גוברים ככל שהרשויות והמשטרה המקומית סוגרות עליו, התסיסה הפוליטית גוברת ובקט נופל עוד יותר לתוך מזימה מסוכנת.

== שחקנים ודמויות ==
* ג'ון דייוויד וושינגטון בתפקיד בקט, תייר אמריקאי.
* בויד הולברוק בתפקיד טינן, עובד בשגרירות ארצות הברית באתונה.
* ויקי קריפס בתפקיד לנה, פעילה פוליטית ביוון.
* אליסיה ויקנדר בתפקיד אפריל, חברתו של בקט.

== הפקה ==
באפריל 2019 הוכרז כי ג'ון דייוויד וושינגטון, אליסיה ויקנדר, בויד הולברוק וויקי קריפס לוהקו לסרט, אותו יפיק לוקה גואדנינו. הצילומים התחילו באתונה באותו חודש.<ref></ref>

== הפצה ==
באוקטובר 2020 רכשה נטפליקס זכויות הפצה לסרט בשם Born to be Murdered שאמור היה לצאת לאקרנים בשנת 2021.<ref></ref><ref></ref> בינואר 2021 הוכרז כי הסרט ייקרא בקט.<ref></ref><ref></ref> הקרנת הבכורה העולמית שלו התקיימה בפסטיבל 74 של לוקרנו ב-4 באוגוסט 2021<ref></ref>, והוא הופץ ב-13 באוגוסט 2021.<ref></ref>

== קישורים חיצוניים ==
* 

== הערות שוליים ==

קטגוריה:סרטי מתח איטלקיים
קטגוריה:סרטי פעולה איטלקיים
קטגוריה:סרטים איטלקיים
קטגוריה:סרטי מתח אמריקאיים
קטגוריה:סרטי מרדף אמריקאיים
קטגוריה:סרטי פעולה אמריקאיים
קטגוריה:סרטים אמריקאיים
קטגוריה:סרטי 2021
קטגוריה:סרטים באנגלית
חטיבת מחקר והתערבות (צרפת)

חטיבת מחקר והתערבות (בצרפתית: "Brigade de recherche et d'intervention", בראשי תיבות: BRI), היא יחידת התערבות מיוחדת של המשטרה הלאומית הצרפתית.<ref>The National Police is one of the two national police forces of France, together with the National Gendarmerie. They both come under the jurisdiction of the Ministry of the Interior (Ministère de l'Intérieur).</ref>

יחידת BRI מתמחת בתיקים פליליים חמורים כמו שוד מזוין וחטיפות. היחידה מנסה לתפוס עבריינים במעשה באמצעות מעקב אחר פעילויותיהם, טכניקה שניסתה לראשונה בשנות השישים של המאה העשרים בפריז. הם משתמשים בשילוב של טכניקות מסורתיות וטכנולוגיה מודרנית לאיסוף מידע. 

רוב משימות היחידה מבוצעות על ידי קצינים סמויים ללא מדים. 

יש כיום יותר מ-15 יחידות BRI הממוקמות בערים הגדולות בצרפת. הראשונה שבהם, יחידת BRI של פריז (או BRI-PP, כאשר PP מתייחס ל-Préfecture de Police ), נוצרה בשנת 1964.

בשנת 1972, בעקבות הטבח במינכן, הוחלט כי BRI-PP תהווה, כמשימה נוספת, גרעין של כוח משימה טקטי משטרתי המכונה בריגדה אנטיקומנדו או BRI-BAC.<ref>The officiel spelling in French is "Brigade anticommando" although "Brigade anti-commando" is also used. But in practice, neither of the terms is frenquently used, the press usually referring to "the BRI", which can be confusing since there are several units sharing this name all around France.</ref> כאשר היחידה מפעילה יחידות מיוחדות אחרות של מפקדת המשטרה. היא הייתה מעורבת בפתרון משברים כבני ערובה מראשיתה בשנות השבעים המוקדמות ועד למצור פורט דה וינסנס בינואר 2015 וההתקפה על "בטקלאן" במהלך התקפות פריז בנובמבר 2015. במקרה של פורט דה וינסנס, יחידת BRI-BAC וה-RAID של המשטרה הלאומית פעלו יחד כחלק מכוח ההתערבות הלאומי של המשטרה.<ref>RAID also took part in the Bataclan assault but in a subordinate role as FIPN was not formally activated.</ref>

== בתרבות הפופולרית ==
* הסרט "מלחמת המשטרה" משנת 1979 מתאר את היריבות בין החטיבה הטריטוריאלית לחטיבה למלחמה בכנופיות.
* יחידת BRI במשטרת פריז מוצגת בסרט משנת 2004 36 Quai des Orfèvres ובסדרת הטלוויזיה Engrenages.
* בסרט שהפיקה נטפליקס, ברונקס משנת 2020, מתוארת הפעילות המבצעית של היחידה.

==גלריה==
<gallery>
קובץ:BRI-PP3_Domenjod_130618.jpg|יוני 2018
קובץ:BRI-PP6_Domenjod_130618.jpg|תרגול חילוץ בני ערובה. יוני 2018
קובץ:BRI-PP10_Domenjod_130618.jpg|משאית BRI-PP משוריינת וצוות חילוץ בני ערובה במהלך תרגיל - יוני 2018
קובץ:BRI-PP1_Domenjod_130618.jpg|לוגו BRI-PP על משאית משוריינת
</gallery>

== ראו גם ==
*GIGN
* ימ"מ
* אומו"ן
* SWAT

== לקריאה נוספת ==
* 
* 
* 

== קישורים חיצוניים ==

* 
* [http://www.prefecturedepolice.interieur.gouv.fr/layout/set/print/Nous-connaitre/Services-et-missions/Missions-de-police/La-direction-regionale-de-la-police-judiciaire/La-brigade-de-recherche-et-d-intervention יחידת BRI באתר משטרת פריז]

== הערות שוליים ==

קטגוריה:יחידות משטרתיות ללחימה בטרור
קטגוריה:צרפת: צבא וביטחון